In nomine domini, amen. Anno jncarnationis eiusdem millesimo CCC° vicesimo quinto, die dominica ante... festum beati Martini, ego Odo Cambitoris de Belne clericus, electus super hoc et ex potestate michi concessa a partibus jnfrascriptis, prout jn litteris super hoc confectis sigillo curie domini ducis Burgondie sigillatis continetur, notum facio vniuersis quod ego reffero, volo et ordino per modum subscriptum videlicet, quod vinea de Sanuignes continentes circiter octo operatas sitas juxta vinea liberorum magistri Petri de Treceyo quondam, hinc et jnde; jtem, due operate site «an Pehuiller» juxta vineam relicte. Humberti clerici; jtem, quatuor operate site retro dominum Dei de Pommarto, juxta vineam Johannis Onderi, ex titulo seu nomine permutationis tradentur a Clara relicta magistri Laurencii Clemenceti clerici, et a Johanne eius genero quondam filio Stephaneti Berroti de Belne pro se, Gilleta vxor sua, Regnaude et Emoneta liberis dicte Clare et heredibus dicti deffuncti, religioso ac discreto viro domino abbati sancti Stephani dyuionensis et contentui suo, pro tresdecim operatis illius petie vinee Thope, quam quondam vineam tenuit et tenebat tempore quo vivebat dictus magister Laurencius a dictis religiosis ad vitam suam et quam suo tempore relinquit jncurtam, sitam jn finagio Belne, jn loco vbi dicitur «an Chardenereul»; et que viginti quatuor operate sunt jn toppa vbi tolerentur sufficienter adhuc supersint vndecim operate de quibus superius nominati satisfacere tenentur dictis religiosis de octo et... dictorum liberorum de tribus. Et hanc ordinationem facio presente Johanne Berroti predicto pro se et vxore sua, Clara et aliis liberis antedictis per relationem consilium consensum et assensum dicti... Arnulphi filii dicti Noiron, Laurenceti dicti Noiretat, et Philippi le Loichart, qui de consensu partium predictarum subjecierint occulis res predictas, arbitrantes jta fieri debere de arrerragiis vero adhuc ordinandum retineo. Et ego Johannes Berroti predictus maritus dicte Gillete pro ipsa Gilleta Clara et aliis liberis antedictis pro quibus, manucapio me, forcem facio et obligo. Omnibus notum facio quod ego dictum ordinationem, relationem seu pronunciationem, predictas factas dictas seu prolatas per virum discretum magistrum Odonem de Belne clericum antedictum, facio, volo, laudo, confirmo et approbo, et ipsas me presente ac de mea voluntate consensu et assensu tam meo quam nomine quo supra, confiteor et assero ac publice recognosco specialiter refectas ac eciam ordinatas a magistro Odone supradicto modo et... quibus superius continetur. Quare teneor et promitto tam meo quam nomine vxoris mee Clare, et liberorum predictorum, per juramentum meum propter hoc super sancta Dei euuangelia corporaliter datum, pro me et meis heredibus quos ad hoc obligo, et sub obligatione omnium bonorum meorum mobilium et jmmobilium, presentium et futurorum, predicta omnia et singula prout superius sunt expressa, tenere facere et adjmplere firmiter jmperpetuum et jnuiolabiliter obseruare, necnon res predictas jn prouide predictam contentum titulo seu nomine permutationis, dictis religiosis traditas dictis religiosis ac eorum successoribus; contra onus deffendere quitte et libere ac perpetuo paciffice, garantire meis sumptibus propriis et expensis, pro decima et garda persoluenda illi aut illis cui vbi debetur et quantum contra predictam non venire decetero per me aut per alium seu alios tacite vel apperte omnibus exceptionibus juris et facti que contra presentes litteras possent dici, obici vel opponi quod ad hoc penitus remdictam jurisque dicentur generalem remdictam non valere. Volens me compelli, etc. Jn cuius rei testimonium etc. Actum jn presencia Vincentii de Sampigneyo tabellionis Belne, prefacto domino duce... Guillermi Cambitoris, et Perreneti Fancrerii de Belne clericorum, testium ad hoc vocatorum, anno et die predictis.